CELEX: C2006/310/10
Language: lv
Date: 2006-12-16 00:00:00
Title: Lieta C-405/06 P: Apelācija, ko 2006. gada 2. oktobrī ierosinājusi Miguel Torres, S.A. par Eiropas Kopienu Pirmās instances tiesas (otrā palāta) 2006. gada 11. jūlija spriedumu lietā T-247/03 Miguel Torres, S.A. pret ITSB un Bodegas Muga, S.A.

16.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 310/6
            
         Apelācija, ko 2006. gada 2. oktobrī ierosinājusi Miguel Torres, S.A. par Eiropas Kopienu Pirmās instances tiesas (otrā palāta) 2006. gada 11. jūlija spriedumu lietā T-247/03 Miguel Torres, S.A. pret ITSB un Bodegas Muga, S.A.
   
   (Lieta C-405/06 P)
   (2006/C 310/10)
   Tiesvedības valoda — spāņu
   Lietas dalībnieki
   
      Apelācijas sūdzības iesniedzēja: Miguel Torres, S.A (pārstāvji — E. Armijo Chávarri, M. A. Baz de San Ceferino un A. Castán Pérez-Gómez, abogados)
   
      Otrs procesa dalībnieks: Iekšējā tirgus saskaņošanas birojs (preču zīmes, paraugi un modeļi)
   Apelācijas sūdzības iesniedzējas prasījumi:
   
               —
            
            
               atcelt pārsūdzēto spriedumu daļā, kurā noraidīta prasība par apstrīdēto lēmumu, kas celta pirmajā instancē;
            
         
               —
            
            
               atcelt apstrīdēto lēmumu daļā, kurā tas netika atcelts pirmajā instancē, un
            
         
               —
            
            
               piespriest ITSB atlīdzināt tiesāšanās izdevumus.
            
         Pamati un galvenie argumenti
   
               1.
            
            
               
                  Miguel Torres, S.A. tiesību uz aizstāvēšanos pārkāpums tādēļ, ka ar pārsūdzēto spriedumu tika noraidīts pirmais pamats, ko izvirzīja, pamatojot prasību par tiesību akta atcelšanu procesā Pirmās instances tiesā, proti, apgalvojums par prasītājas tiesību uz aizstāvēšanos pārkāpumu. Prasītāja uzskata, ka ITSB Apelāciju pirmās padomes atteikums atzīt dokumentus, ko Miguel Torres, S.A. pievienoja rakstveida paziņojumam, kurā izklāstīts tās 2002. gada 25. janvārī iesniegtās apelācijas pamatojums, lai pierādītu, ka preču zīme “TORRES” ir pazīstama visā Eiropas Savienībā, ir materiālo tiesību normu pārkāpums, kā rezultātā Pirmās instances tiesai būtu bijis jāatceļ apstrīdētais lēmums. Lemjot citādi, Pirmās instances tiesa ne tikai pārkāpa prasītājas tiesības uz aizstāvēšanos, bet arī neievēroja funkcionālās turpinātības principu, kā arī Regulas par Kopienas preču zīmi (1) 8. panta 1. punkta b) apakšpunktu.
            
         
               2.
            
            
               Pirmās instances tiesas pieļauts pārkāpums, nepareizi interpretējot Regulas par Kopienas preču zīmi 8. panta 1. punkta b) apakšpunktu. Piemērojot šo normu, Pirmās instances tiesa pieļāva tiesību kļūdu tādēļ, ka, vērtējot konfliktējošo preču zīmju sajaukšanas iespēju, nepareizi piemēroja konkrētās sabiedrības daļas uztveres kritēriju. Prasītāja uzskata, ka faktiski Pirmās instances tiesa nepamatojās uz Eiropas vidusmēra patērētāja uztveres kritēriju, bet uz spāņu, portugāļu un itāļu patērētāja uztveres kritēriju.
            
         
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).